GiliGold/VAD_KnessetCorpus huggingface dataset:
משה גפני: יועץ השר וחברי הכנסת יכולים להעיר את הערותיהם לניסוח.
משה גפני: הצבעה מס' 2 בעד הצעת החוק - 3 נגד - אין הצעת חוק הקאדים (תיקון מס' 10) (מינוי קאדי), התשס"א-2000, התקבל.
משה גפני: דברי איתי בעברית, זה אומר מה?
יפה שפירא: י"ז באייר.
משה גפני: היום אנחנו בערב תשעה באב.
משה גפני: אסור להתלוצץ בתשעת הימים, צריך להיות עצוב.
משה גפני: מה, אין לנו מספיק סיבות להיות עצובים היום?
משה גפני: אבל, בכל אופן, כתוב, שבסופו של דבר הימים האלה יהפכו להיות מועד, אז יש עניין גם לשמוח.
משה גפני: אני בקשתי בשעתו, על פי הנחיה של היועצת המשפטית של הוועדה, שיביאו עבודה, למה מבקשים את השינוי בתעריפים והבנתי שזו עבודה של רבע שעה.
משה גפני: אבל, כנראה שבמשרד הדתות זה כמו בבדיחה שמישהו הגיע לשמים והוא שמע שהכל שם פי מיליון.
משה גפני: הוא הלך לאיזה מלאך ואמר לו: תן לי הלוואה שקל.
משה גפני: הוא אמר לו בסדר, חכה דקה.
משה גפני: הכל פי מיליון.
משה גפני: על כל פנים, אני מבין שיש עבודה שהם הכינו.
יפה שפירא: לפני כן, רציתי לומר שהתקשר אלי מוקדם יותר עורך הדין אמנון דה-הרטוך והתנצל על זה שהוא לא יוכל להגיע.
יפה שפירא: הוא גם אמר שהוא קרא בעיון רב את העבודה הזאת שהוגשה ויש לו הערה מאוד חשובה: בסיפא של העבודה, בעמוד 4 כתוב: "על פי בדיקתנו, מחיר המכירה לשנת 95 עבור המועצה הדתית רמלה עמד על 3,944 שקל, (סכום הנמוך ב-3% מהמחיר שנקבע למועצה הדתית לוד) ובשל בעיות ניקוז תת-קרקעי הקיימת בבית העלמין ברמלה, שיש בה לייקר את הוצאות הפיתוח ברמלה, מומלץ להעלות את תעריף מחיר אחוזת קבר למועצה הדתית רמלה ולהשוותו למחיר שנקבע למועצה הדתית לוד, על סך 5,639 ₪, נכון לחודש מאי 2002.
יפה שפירא: " לעורך הדין דה-הרטוך היו שאלות לגבי האמירה "בשל בעיות ניקוז".
יפה שפירא: הוא התקשר לרואה החשבון מהמשרד הזה, שמו של רואה החשבון הוא דוד זנזורי והוא שאל אותו האם העניין של בעיית הניקוז נבדק כלכלית.
יפה שפירא: אמר לו מר זנזורי שלא, זה לא נבדק כלכלית.
יפה שפירא: אומר עורך הדין דה-הרטוך, שכיוון שהדבר לא נבדק כלכלית הוא סיכם עם רואה החשבון זנזורי, שיגבו לא 100% אלא 97%, זאת אומרת, 180 ₪ פחות.
יפה שפירא: במקום הסכום הזה של 5,639 ₪ הוא ביקש שהוועדה תאשר רק סכום של 5,470 ₪.
יפה שפירא: כלומר, 180 ₪ פחות.
יפה שפירא: זה מקובל גם על רואה החשבון זנזורי.
מוטי יצחקי: יש כאן דוח שנערך על ידי חברה הנדסית.
מוטי יצחקי: אני לא מבין מדוע רואה החשבון זנזורי שכח את הפרט הזה.
מוטי יצחקי: הדוח הוצג בפניו, לגבי בעיות הניקוז עם סכומים.
מוטי יצחקי: מדובר בסכומי עתק.
משה גפני: אפשר לראות את זה?
יפה שפירא: הוא אומר שלא יתכן שהציבור ישלם עוד 180 ₪.
משה גפני: מה אומר הדוח הזה?
מוטי יצחקי: בהמשך, יש מפה גיאולוגית שמראה שיש שם מעברים של מים תת-קרקעיים.
מוטי יצחקי: אנחנו עושים את הפיתוח בהדרגתיות, בגלל שמדובר בהוצאות כספיות אדירות.
יפה שפירא: הוא אמר לי שיש שם איזו נזילה.
מוטי יצחקי: יש שם מעברים תת-קרקעיים, שמחייבים אותנו לפני כל פיתוח חלקה, ליצור תשתיות של בורות בעומק של 15 מטר בקוטר של מטר, עם שרוולים מיוחדים וכולי.
מוטי יצחקי: זה תומחר מיד אחרי הקמת בית העלמין ומדובר שם בהוצאה כספית מאוד גדולה, המספרים מופיעים בדוח.
משה גפני: אני מתכוון לאשר את זה, לפי הבקשה שביקשה המועצה הדתית ברמלה ומשרד הדתות.
משה גפני: אני אומר מדוע: בעצם זה הפוך על הפוך.
משה גפני: אני בקשתי ממשרד הדתות, אם יש שינוי בחקיקה, אמרתי זאת גם לתקשורת ואמרתי להם גם פה וגם בשיחות פרטיות וגם בוועדה, שצריך לעשות שינויים.
משה גפני: אני חושב שצריך לעשות שינויים גם בתעריפים, צריך לעשות שינויים בחוק עצמו ואני חושב שיש הרבה דברים שהם לא הגיוניים וצריך לשנות אותם.
משה גפני: הדבר היחיד שקיבלתי ממשרד הדתות היה שינוי תעריפים ברמלה.
משה גפני: לי יש עניין לעודד את משרד הדתות להיכנס לעניין הזה באופן מקצועי ולדון, כדי שיתקיים דיון על כל העניין הזה.
משה גפני: אני גם שומע שיש כאלה שלא מכבדים את החוק ולא נוקטים נגדם צעדים.
משה גפני: אני לא משטרה ואני לא המשרד המופקד על העניין, אבל אני חושב שזה דבר שהוא לא בסדר.
משה גפני: אני רוצה לאשר את זה כמות שהוא.
משה גפני: אני רוצה, שאנחנו נעודד בכך את משרד הדתות ואת הרשויות העוסקות בעניין, לבוא לכאן ולדון באופן ענייני בכל הדברים האלה.
משה גפני: זה כבר שנה מאז חקיקת החוק והחוק מקנה לשר הדתות סמכויות, החוק מקנה למשרד הדתות אפשרויות לבוא לכאן ולעשות שינויים.
משה גפני: הדבר היחיד שמשרד הדתות הביא זה את רמלה.
מוטי יצחקי: חבר הכנסת גפני, אני מוכן להרים את הכפפה אם אתה תהיה מוכן לקבל אותה, לשבת עם מספר ראשי מועצות דתיות שברשותן חברות קדישא, יש לנו הסתייגויות לחוק.
מוטי יצחקי: ..
משה גפני: זה לא תפקידכם.
משה גפני: אני לא יושב פה על תקן של פילנטרופ.
משה גפני: אני פועל על פי החוק, אחרת לא הייתי נכנס לכל העניין של חברות קדישא.
משה גפני: אני נכנסתי לעניין הזה, בגלל שאני יושב ראש ועדת הפנים וזו תמונת המצב.
משה גפני: זה התפקיד שלי ואני צריך לעשות אותו בנאמנות.
משה גפני: אני פועל לפי החוק וזה החוק הקיים.
משה גפני: אתם צריכים להתארגן ולשבת עם שר הדתות, שהוא המוסמך על פי החוק לטפל בעניין.
מוטי יצחקי: היתה ישיבה אחת אבל כנראה שהדיונים לא...
משה גפני: אני מכיר את העניין ואני לא רוצה לחזור על זה, כנראה שגם אתה כבר מכיר את הדברים.
משה גפני: אני מאשר את שינוי התעריפים כפי שהביא שר הדתות.
משה גפני: אני פונה ואני מבקש לפנות לעורך דין דה-הרטוך, שלא היה בוועדה ולומר לו שאני לא יכול לדון על הדברים האלה.
משה גפני: אני מבקש, שהוא יפנה לשר הדתות, יגיד את השגותיו, יעביר אלינו העתק מהשגותיו ויכול להיות שיורידו את 180 השקלים האלה.
משה גפני: עכשיו אני לא יכול לעשות את זה.
משה גפני: אני התחייבתי, שברגע שזה יעבור מקצועית, אני אאשר את זה.
משה גפני: אני מאשר את זה, שיעיר את השגותיו ואם יצטרכו, אנחנו נוריד את ה-180 שקל.
משה גפני: אני מניח שגם אתה לא תתנגד לזה.
מוטי יצחקי: אני לא אתווכח, אבל זה צד עקרוני, אני הגשתי את כל המסמכים.
משה גפני: לכן, אני מאשר את זה כמות שהוא.
משה גפני: אבל, אני אומר שוב, אנחנו נפנה לעורך דין אמנון דה-הרטוך.
משה גפני: הוא יעביר את ההשגות שלו לשר הדתות ואם הוא יהיה צודק, אתה לא תתנגד ונוריד את התעריפים ב-180 שקל.
משה גפני: כרגע יש לי רק את הנתונים האלה עם ההערה שלו.
משה גפני: אני מאשר את שינוי התעריף לחלקת קבר בחיים לפי בקשת שר הדתות ובכפוף לעניין הזה, יש לפנות לעורך דין אמנון דה-הרטוך, שיעביר את השגותיו לשר הדתות בכתב.
משה גפני: אני מעריך שהוא יעביר את זה אליך ואני מבקש העתק מהפניה הזאת.
משה גפני: אם אכן יתברר שהוא צודק, אנחנו נוריד את התעריפים ב-180 ₪ וזה יהיה בהסכמה, מכיוון שאם הוא צודק, אתה לא תוכל להתווכח.
מוטי יצחקי: אני אבקש שיפנו אלי לקבל את העתק הדוח הזה.
יגאל ביבי: אני פותח את הישיבה.
יגאל ביבי: אני מקבל בברכה את מזכיר הממשלה.
יגאל ביבי: מכיוון שאני הקמתי את המשרד לאיכות הסביבה והייתי זה שביסס את המשרד בפועל, יש לי סימפתיה מיוחדת לנושא איכות הסביבה, אבל מחובתנו לשמוע את הערות הממשלה.
יגאל ביבי: חבר-הכנסת נודלמן אחרי זה ישיב לממשלה, והוועדה תחליט האם לקבל או לדחות את הרביזיה שהממשלה הגישה.
יגאל ביבי: אנו דנים בהצעת-חוק לשיקום איכות הסביבה, התשס"ב – חוק שלפי מיטב המומחים מתקיים ברוב הארצות הנאורות.
יגאל ביבי: זה חוק שלא עולה כסף למדינה.
אמיר יליניק: הוא עולה כסף רב למדינה, כי מדובר בהרבה תקנים.
יגאל ביבי: כולנו אמונים על החוק.
יגאל ביבי: אתמול התקבל חוק ברוב גדול, אמנם בניגוד לדעתנו, אבל אנחנו מקבלים את החוק, כי הכנסת היא המחוקק וצריכים לקיים את החוקים.
יגאל ביבי: אסור להציע חוקים שעלותם גבוהה מחמישה מיליון שקלים.
יגאל ביבי: אני מבקש מאנשי איכות הסביבה לומר לנו האם מדובר בעלות של מיליונים רבים, כי אז יכול להיות שנדחה את החוק; אבל אם לא מדובר בעלות של מיליוני רבים, כל אחד ישקול איך לקדם את הנושא של איכות הסביבה, ואני חושב שגם הממשלה מעונינת לקדם את איכות הסביבה בישראל.
גדעון סער: מכובדי חבר-הכנסת ביבי, חבר-הכנסת נודלמן ואורחים נכבדים, אנחנו לפני הישיבה שוחחנו על העניין גם בהשתתפות יושב-ראש הקואליציה.
גדעון סער: היתה פנייה של חבר-הכנסת נודלמן לממשלה, שתשקול פעם נוספת את עמדתה.
גדעון סער: נכון שעמדתה נקבעה לפני תקופה ניכרת עוד בטרם החוק עבר בקריאה הראשונה כמובן, ובמהלך הדיונים בוועדה גם הוכנסו בו שינויים כאלה ואחרים.
גדעון סער: כמו-כן, צריך לציין שחבר-הכנסת נודלמן ייצא לחוץ לארץ בשבוע הבא, כך שמבחינה טכנית לא ניתן יהיה להשלים את החקיקה בתקופה שנותרה עד ליציאת הכנסת לפגרה, וכמובן שאם זה היה מובא באופן הזה, ממילא היינו מנסים להתנגד.
גדעון סער: בכל אופן, הסיכום שהגענו אליו הוא – ולפי דעתי זה סיכום טוב – שאנחנו נבוא בדברים עם חבר-הכנסת נודלמן, נביא את הדברים לדיון חוזר בוועדת שרים לחקיקה, מבלי להתחייב לגבי התוצאות, אבל נשקול מחדש את העניין אחרי השינויים, כי אולי כן ניתן יהיה להגיע להסכמה כזאת או אחרת.
גדעון סער: אני לא מעקר את כל הטענות שיש למשרדים השונים, אבל יש לבחון את זה.
גדעון סער: אני יודע שלשר לאיכות הסביבה יש הצעה שונה – היא אמנם לא עמדת הממשלה, כי לממשלה יש רק עמדה אחת, אבל יש לו עמדה בעניין הזה.
גדעון סער: במידה שלא נצליח להגיע להבנה, אני גם מוכן שהדבר יגיע עד מליאת הממשלה, אם יוגש ערר לוועדת שרים לחקיקה, אבל יהיה לנו זמן; נחזור בחודש אוקטובר לדיון ראשון, יהיה דיון ברביזיה, ואם הממשלה תיוותר בעמדתה, אף אחד לא הפסיד שום דבר, כי זה יעבור למליאה.
גדעון סער: לפי דעתי, זאת הצעה טובה.
מיכאל נודלמן: אני מסכים, כי אני לא רוצה לעשות מלחמות.
מיכאל נודלמן: אני בטוח שהחוק הזה הוא טוב, ושאולי לא הבינו אותו כמו שצריך.
מיכאל נודלמן: אני יודע שהשר לאיכות הסביבה תומך בחוק הזה.
מיכאל נודלמן: אני מוכן עוד פעם לעבור את ועדת שרים לחקיקה ואת הממשלה, כי אני בטוח שהחוק הזה צריך להתקבל.
יגאל ביבי: אני רוצה לומר שאני מאד שמח על האווירה הטובה.
יגאל ביבי: החוק הזה הוא חוק מאד מהותי לאיכות הסביבה.
יגאל ביבי: הוא ללא ספק קובע נורמות, עקרונות, מטרות ומדיניות בתחום של איכות הסביבה.
יגאל ביבי: אין ספק שהחוק הוא חשוב.
יגאל ביבי: לדעתי, החוק הזה חייב להתקבל על-ידי הממשלה.
יגאל ביבי: אם הממשלה רוצה לשקול ולדון בנושא, אולי להעיר כמה הערות ולעשות כמה שינויים, כדאי להמתין ולחכות, כי יכול להיות שאז באמת יתקבל חוק בלי שיטורפד.
גדעון סער: אני רוצה להעיר לפרוטוקול, שאנחנו מתכוונים לדון בעניין הזה בלב פתוח.
גדעון סער: אני לא רוצה שייווצר רושם כאילו כבר התקבלה עמדה שונה.
גדעון סער: אנחנו מתכוונים לדון מחדש בעניין הזה, אחרי שחבר-הכנסת נודלמן יפעל לשכנע את ועדת השרים, למרות שזה בדרך כלל לא מקובל בפורומים האלה - אבל זה הגיע לשלב כזה, שלפי דעתי זה יכול לעזור.
יגאל ביבי: אני רוצה להודות למזכיר הממשלה על האווירה הטובה שהוא השרה בוועדה ועל הצהרת הכוונות של הממשלה, שהיא תדון בנושא לגופו של עניין ולעומק, כי איכות הסביבה יקרה לכל השרים ולממשלה.
יגאל ביבי: אם פעם ישרור שלום, אחד הדגלים העיקריים שנרים יהיה דגל איכות הסביבה.
יגאל ביבי: אני רוצה להודות לחבר-הכנסת נודלמן.
יגאל ביבי: הוחלט שנקבל את הצעת מזכיר הממשלה.
נירה לאמעי: כמובן ברגע שחבר-הכנסת נודלמן הביע הסכמה, אין לנו אלא לקוות שבאמת הדיון בממשלה יתקיים בלב פתוח.
נירה לאמעי: אני רוצה רק לספר, שעומדת לצאת משלחת לפסגת האו"ם ביוהנסבורג ב-26 באוגוסט.
נירה לאמעי: זו פסגה שישתתפו בה כ-60,000 איש, מנהיגים מ-180 מדינות.
נירה לאמעי: הנשיא בוש עומד להיות שם, ועל סדר היום המרכזי העולמי עומד נושא הפיתוח בר-הקיימא, וזאת בדיוק המטרה של החוק הזה.
נירה לאמעי: קיוויתי שכעת שנוכל להציג גם את ההישג של החוק הזה.
יגאל ביבי: את תוכלי להגיד, שהממשלה רואה את העניין בעין יפה, שהיא תדון בו לעומק, ושבישראל מתבשל חוק כזה.
יובל יועז: מה מנע מהממשלה לדון בחוק הזה עד היום?
גדעון סער: אני רוצה רק להבהיר שהממשלה דנה בחוק.
גדעון סער: אני מכבד את כל ה"תוקפים", אבל הממשלה החליטה להתנגד להצעת-החוק.
גדעון סער: החוק עבר במהלך הדיון בוועדה שינויים כאלה ואחרים.
גדעון סער: פנה חבר-הכנסת נודלמן אלינו, וביקש שנשקול מחדש את עמדתנו.
גדעון סער: אנחנו מוכנים להביא את הנושא לדיון מחודש, שיתקיים קודם כל בוועדת השרים לחקיקה.
גדעון סער: חבר-הכנסת נודלמן יוכל להציג את עמדתו.
גדעון סער: אני גם מבחינתי מתחייב להיכנס בעובי הקורה, ולראות האם ניתן כאן לגשר בעניין.
מיכאל נודלמן: אפילו אם הממשלה תתנגד להצעת-החוק אחרי שתדון בעניין, יש לי זכות להעלות את החוק הזה במליאה, אבל בניסוח "יותר גרוע" מזה שהסכמנו לקבל עכשיו.
יובל יועז: הוא יותר גרוע מבחינת הממשלה.
מיכאל נודלמן: נכון, הוא יותר גרוע מבחינת הממשלה.
יגאל ביבי: אני רציתי להתחיל את היום באווירה טובה, ולכן אני מאד שמח שמזכיר הממשלה יצר כאן אווירה חיובית וטובה.
יגאל ביבי: אני מציע שנסיים את הדיון באווירה הטובה הזאת, ומקווה שכל שוחרי איכות הסביבה יעשו הכל כדי שהחוק אכן יתקבל.
אמיר יליניק: האם אתה יכול לנקוט באיזשהו תאריך ספציפי?
גדעון סער: אני מתחייב שעד שהכנסת תחזור מפגרה, הממשלה תסיים את הדיון, בין אם זה יסתיים בוועדת שרים לחקיקה, ובין אם יצטרך להיות ערר במליאת הממשלה.
גדעון סער: בלוח הזמנים הזה אנחנו נפעל.
גדעון סער: ממילא חבר-הכנסת נודלמן לא יהיה פה בשבוע הבא, כך שאנחנו לא מעכבים את זה, וגם אין לנו עניין לעכב מעבר לזה.
יגאל ביבי: מכיוון שהיתה רביזיה והחוק הזה התקבל, אני מציע שאנחנו נדחה את ההצבעה על הרביזיה עד לגיבוש עמדת הממשלה.
יגאל ביבי: הרביזיה תלויה ועומדת עד לחידוש כנס החורף.
יגאל ביבי: תודה רבה, הישיבה נעולה.
יהודית נאות: על סדר היום הצעת-חוק הרשויות המקומיות (בחירת ראש רשות וסגניו וכהונתם) (תיקון מס' 22).
יהודית נאות: כל מה שנעסוק בו זה שינוי תחולה לגבי סעיף אחד ובודד.
יהודית נאות: כזכור לכם, התחילו לדון בהצעת-החוק של איסור עיסוק נוסף על ראש הרשות וסגניו בתקופת כהונתו של חבר-הכנסת דוד אזולאי כיושב-ראש הוועדה.
יהודית נאות: הצעת-החוק הגיעה לקריאה שנייה ושלישית, כאשר היו ויכוחים על השאלה האם להחיל את החוק לגבי סגני ראש רשות לא בבחירות הקרובות, אלא בבחירות שיתקיימו אחר-כך.
יהודית נאות: החוק אושר, כאשר יש הבחנה בעניין התחולה.
אביטל שטרנברג: לא רק בעניין הזה, אלא גם מי שעוסק היום בעיסוק נוסף, החוק הזה אף פעם זה לא יחול עליו.
יהודית נאות: אני רוצה להשלים את דבריי.
יהודית נאות: החוק, כפי שהוועדה הציעה, הבדיל בין סגנים במשרה חלקית ובין ראש רשות וסגן במשרה מלאה כשהתייחס לשאלה מתי נכנס החוק לתוקף.
יהודית נאות: במהלך ההצבעות בכנסת בקריאה שנייה ושלישית התקבלה הסתייגות של חבר-הכנסת יאיר פרץ.
יהודית נאות: אני אומרת גם לפרוטוקול, שחבר-הכנסת אופיר פינס-פז וחברת-הכנסת סופה לנדבר הצביעו לפי הצבעתו של יאיר פרץ מכיוון שהוא מהקואליציה.
יהודית נאות: לכן, בטעות התקבלה ההסתייגות שהיתה אמורה ליפול, אבל אין דרך חזרה, כי הצבעה אלקטרונית היא הצבעה אלקטרונית.
יהודית נאות: החוק הפך למשהו לא מוגדר, משום שמלבד העובדה שהחוק יחול על ראש רשות ועל סגן במשרה מלאה החל מהבחירות הקרובות, קרי: נובמבר 2003 ועל סגנים בחלקי משרה החל מ-2008, ההסתייגות שהתקבלה בשוגג היא שהוא לא יחול על ראש רשות ועל סגן ראש רשות שכיום מכהנים בתפקיד ועוסקים בעיסוק נוסף.
יהודית נאות: החוק הזה מבדיל בין "ירוקים" שיבואו למערכת לבין כאלה שכבר מכהנים.
יהודית נאות: לגבי הסעיף הזה שקרוי סעיף 7, הנחנו הצעת-חוק, ואנחנו היום דנים באישורו לקריאה ראשונה, קרי: אנחנו לא רוצים להבדיל בין ראש רשות מכהן שיציג מועמדותו בבחירות הבאות לבין ראש רשות חדש שבא מהצבא ועומד להיבחר בבחירות לרשויות המקומיות.
יהודית נאות: היו חברי-כנסת שבעבר המשיכו לעבוד במשרדם הפרטי ולהרצות באקדמיה, אבל ברגע שנכנס איסור עיסוק נוסף, הוא חל על חדשים ועל ותיקים כאחד.
יהודית נאות: אני אומרת לכם בכנות, שמישהו לא הבין את המשמעות של הצעת-החוק הנוכחית, והפיץ שמועה שכביכול החוק יחול מהיום גם על ראשי רשויות מכהנים.
יהודית נאות: התחיל מסע לחצים, בין אם על חברי-כנסת מסיעת העבודה ובין אם על חברי-כנסת מסיעת הליכוד, והתחיל מחול שדים.
יהודית נאות: אני חשבתי שיבוא לכאן חבר-הכנסת בוים, שאתו ישבתי והסברתי לו שלא בזה מדובר.
יהודית נאות: לסיכום, ועדת שרים לחקיקה תמכה בחוק.
יהודית נאות: השר שטרית אמר באופן חד-משמעי מעל לדוכן הכנסת, שזה נראה לו לא סביר שראש רשות מכהן היום ימשיך בעיסוקיו, ואילו ראש רשות חדש שייבחר לא יוכל לעסוק בעיסוק נוסף.
יהודית נאות: אם אכן אסור לעסוק בעיסוק נוסף, זה צריך לחול על כולם.
יהודית נאות: זה עבר בקריאה טרומית, ואני רוצה לקדם את זה להצבעה לקריאה ראשונה.
יהודית נאות: אם תשאלו למה זה בוער לי, אני אענה שלא בוער לי שום דבר, מלבד העובדה שנראה לי שאם מדובר בחוקים שעשויים לשנות מצב קיים לגבי אנשים שרוצים להתמודד בבחירות הבאות ולהמשיך גם לעסוק בפרקטיקום שלהם וגם לכהן כראשי ערים, צריך להיות פייר בכללי המשחק.
יהודית נאות: אני נגד חקיקת חוקים בסמוך לבחירות.
יהודית נאות: אני חושבת ששנה לפני הבחירות, כשמועמד מתחיל לשקול האם הוא רוצה לרוץ למשרה כזאת, הוא צריך לדעת את כללי המשחק, ולכן אני רוצה שהחוק הזה, שיחול בעצם רק בנובמבר 2003, יהיה ידוע למי שחושב להתמודד בבחירות האלה.
יהודית נאות: כך יידע מראש מה הם כללי המשחק כל מי שרוצה להתמודד בבחירות – הוא יידע שבנובמבר 2003, פלוס חצי שנה נוספת שיש GRACE להפסקת הפעילות הנוספת - -
נועה בן אריה: חצי השנה לא בטלה.
יהודית נאות: לא מבטלים שום דבר.
יהודית נאות: אם יתקבל התיקון של חברת-הכנסת גלאון ושלי, ייאמר שכולם, המתמודדים החדשים והוותיקים, בבחירות הבאות יחול עליהם הכלל של איסור עיסוק נוסף ותינתן להם מחצית השנה כדי להסדיר את ענייניהם – לדעתי זה פייר.
נועה בן אריה: היתה בעיית הבנה גם בדברי ההסבר וגם בהבנת הדברים.
נועה בן אריה: השלטון המקומי כל-כך יצא נגד התיקון, עד כדי כך שאני נשלחתי לכאן ואמרו שיגיעו גם ראשי רשויות.
יהודית נאות: אני חושבת שאת ראשי הרשויות שלא הגיעו אני פשוט הצלחתי לשכנע.
יהודית נאות: כל אחד השאיר לי הודעה בטלפון, אבל דווקא בהגינות רבה הם שאלו אותי האם בכך וכך מדובר, ואני לכל אחד הודעתי וסימנתי בצבע למה אנחנו מתכוונים ועל איזה סעיף 7 אנחנו מדברים.
יהודית נאות: אמרתי שהיתה אי הבנה.
יהודית נאות: עורכת-דין אביטל שטרנברג, האם אני הטעיתי פה בפרשנות?
אביטל שטרנברג: אני שואלת את עצמי – ושוב, יכול להיות שאני כבר הספקתי לשכוח את התיקון המקורי – מאיפה ה-GRACE של שישה חודשים.
נועה בן אריה: הוא קיים בסעיף 15ב.
אביטל שטרנברג: אנחנו כמובן תומכים בהצעה, והיינו גם שמחים אם ההצעה היתה תקפה גם לגבי הסגנים במקום שהיא תחול לגביהם בבחירות של 2008.
יהודית נאות: כל אחד צריך לדעת את מגבלות הכוח שלו.
יהודית נאות: אנחנו העתקנו את זה מסעיף 15ג מחוק איסור עיסוק נוסף של חברי-הכנסת.
נועה בן אריה: סעיף 15ג אומר: "הוראות סעיף 15ב לא יחולו בתקופת ששת החודשים הראשונים לכהונתו של ראש רשות או סגן ראש רשות לגבי עסק או עיסוק שבו החל לעסוק לפני תחילת כהונתו למעט הוראות סעיף 15ב(ג).
נועה בן אריה: "
יהודית נאות: נכון, זה הסייג היחידי שאנחנו הסכמנו לתחולה.
יהודית נאות: נציגת השלטון המקומי, האם אני שכנעתי אותך?
נועה בן אריה: שכנעת אותי שהצעקה שבאתי לצעוק היא כבר אינה במקומה.
יהודית נאות: עכשיו אודה לך, אם תעזרי לי לומר לאחרים את זה.
נועה בן אריה: אני בהחלט אצטרך להעביר את זה, הרעיון ברור.
יהודית נאות: בשורה התחתונה, הרעיון הוא שתהיה הגינות, כך שלגבי חדשים וותיקים יחולו אותם כללים.
יהודית נאות: זאת המטרה של התיקון הזה.
יהודית נאות: לא תתקיים עכשיו הצבעה, אלא בשעה 13:00, כי אני לא אוהבת להצביע פה אחד על חוק שאני מחוקקת.
יהודית נאות: מכיוון שקיבלתי את העובדה שחבר-הכנסת גפני עסוק בוועדת טל, אני מודיעה לפרוטוקול שההצבעה בנושא תתקיים בשעה 13:00.
נועה בן אריה: אולי עד אז יהיה לי זמן לדבר עם יושב-ראש המרכז.
יהודית נאות: שידבר אתי, כי אני לא עושה שום דבר בגניבה.
יהודית נאות: נציגי משרד האוצר, אני רוצה להגיד לכם שאמנם לא מדובר בחיסכון כספי למשק, אבל גם לא מדובר בעלות כספית למשק.
יהודית נאות: ההצעה הזאת איננה כרוכה בעלות תקציבית לאוצר.
משה גפני: על סדר היום הצעת-חוק הרשויות המקומיות (בחירת ראש רשות וסגניו וכהונתם) (תיקון מס' 22) (תיקון – שינוי תחולה), התשס"ב.
משה גפני: התקיימה היום ישיבה על החוק הזה.
משה גפני: מכיוון שהייתי בוועדה אחרת, ביקשתי מחברת-הכנסת יהודית נאות לנהל את הישיבה.
משה גפני: פנו אליי חברי-כנסת אפי אושעיה, ישראל כץ וזאב בוים והשר דני נוה, והם ביקשו להתנגד לחוק הזה.
משה גפני: כמו-כן, ביקשתי מחברת-הכנסת יהודית נאות לנהל את הישיבה.
יהודית נאות: אני דיברתי עם כל מי שמנית, כולל עם שר המשפטים.
משה גפני: אני ביקשתי מחברת-הכנסת יהודית נאות שאם לא תהיה מחלוקת היא תוכל להצביע, ואם תהיה מחלוקת, שלא תצביע אלא תמתין לשעה 13:00.
משה גפני: למיטב ידיעתי, אין מחלוקת, מכיוון שחברת-הכנסת יהודית נאות דיברה עם כולם, והם הסכימו.
משה גפני: אף על פי כן, בהגינותה של חברת-הכנסת יהודית נאות, היא העדיפה בכל זאת להצביע על החוק עכשיו, מכיוון שהיא היתה חברת-הכנסת היחידה בוועדה ומכיוון שמדובר בהצעת-חוק שהיא יזמה.
משה גפני: ביקשתי מהעוזר שלי, שאם תהיה מחלוקת שיודיע לחברי-הכנסת שתתקיים הצבעה בשעה 13:00.
משה גפני: אם הם עדיין מתנגדים, הם יוכלו להגיע.
יהודית נאות: גם לשר המשפטים פנו ושאלו אותו מדוע תמכה בחוק ועדת שרים לחקיקה.
יהודית נאות: הוא טלפן אליי אתמול, ואני הבהרתי לו את הדברים.
יהודית נאות: דיברתי באופן אישי עם כולם.
משה גפני: מכיוון שאין מחלוקת בעניין הזה, אני מבקש להצביע על החוק.
משה גפני: אם בכל זאת תתעורר מחלוקת, בהמשך החקיקה נראה איך מתנהלים הדברים.
מוחמד כנעאן: השאלה היא למה הם מתנגדים.
יהודית נאות: כי היתה טעות.
יהודית נאות: הם חשבו שהתיקון הזה לחוק של חברת-הכנסת גלאון ושלי אומר שהחוק לא יחול בעוד קדנציה, אלא כבר החל מהיום, מכיוון שהיום יש ראשי ערים שהם חברי דירקטוריון, ויש אפילו ראש עיר שהתמנה למשרה הזאת רק בימים האלה.
משה גפני: כולם התכוונו לאותו אדם.
נועה בן אריה: יש אנשים שחשבו שמדובר גם בחוק כפל תפקידים.
מוחמד כנעאן: אני אומר שהחוק הזה צריך להיכנס לתוקף לא מהיום, אלא מאתמול, כי זה דבר פסול.
יהודית נאות: אתה בית שמאי, ואני בית הלל.
משה גפני: זה לא עניין של בית שמאי ובית הלל, כי לא מחוקקים חוק פרסונלי.
משה גפני: אם החוק היה חל החל מהיום, בגלל שכולם דיברו על אותו אדם, היו אומרים שהחוק מתייחס לאותו ראש רשות שהתמנה לאותו תפקיד, וחוק כזה לא מחוקקים.
יהודית נאות: יותר מזה, אני חושבת שמי שיציג מועמדות בעוד שנה, יידע מה הם כללי המשחק שעל פיהם הוא משחק, ולכן זה הגון.
משה גפני: אני לא יכול להצביע נגד חוק שלך, ולכן אני אהיה חייב לתמוך בו.
משה גפני: אם היו עולים במוחי רעיונות אפיקורסיים בכל זאת להצביע נגדו, מה שלא יכול לקרות, אז זהבה גלאון גם חתומה על החוק...
משה גפני: בעד – 5 נגד – אין נמנעים – אין הצעת-חוק הרשויות המקומיות (בחירת ראש רשות וסגניו וכהונתם) (תיקון מס' 22) (תיקון – שינוי תחולה), התשס"ב-2001, התקבלה.
משה גפני: אין מתנגדים לחוק, החוק הוכן לקריאה ראשונה.
נסים זאב: על סדר היום דיון מהיר של ח"כ גלאון בנושא 600 האסירים שישנים על הרצפה בבתי הסוהר.
נסים זאב: אני נותן את רשות הדיבור לח"כ גלאון.
זהבה גלאון: ביקשתי לזמן דיון דחוף בנושא משום שהמצב נראה לי די מזעזע אף שלא ראיתי אותו במו עיניי, אני חייבת להודות, כי עד היום סיירתי רק בבתי המעצר של המשטרה, והתמונה שם גרועה לא פחות.
מרינה סולודקין: היה דיווח בוועדת חוקה, חוק ומשפט שלפיו יותר מאלף אנשים ישנים בכל יום על הרצפה בבתי המעצר.
זהבה גלאון: כל מה שאני יודעת הוא מפרסום בעיתון.
זהבה גלאון: לפי הפרסום כ600- אסירים לנים על הרצפה בבתי הסוהר.
זהבה גלאון: זה נראה לי נורא ואף מחפיר.
זהבה גלאון: אני מבינה שחלק מהעומס והמצוקה נובעים מהמעצרים הסיטונאיים נגד פלשתינים.
זהבה גלאון: זה היה חלק מההסבר.
זהבה גלאון: נשמע ודאי גם הסברים אחרים.
זהבה גלאון: לא ייתכן שנגיע למצב שאסירים שנשפטו – כי מי שיושב בבית סוהר הם אסירים שנשפטו וצריכים לרצות את עונשם – ישנו על הרצפה.
זהבה גלאון: גם בבית הסוהר צריכות להיות זכויות אלמנטריות לאנשים.
זהבה גלאון: אני מבקשת להעלות נקודה נוספת במאמר מוסגר, ובכך אסיים – אני בעצם מנצלת את ההזדמנות שנציגי שירות בתי הסוהר נוכחים בדיון.
זהבה גלאון: לפני שבוע התקשר אליי אסיר בדואי מכלא חרמון.
זהבה גלאון: הוא היה בוועדת השחרורים לצורך שליש.
זהבה גלאון: אני יודעת שוועדת השחרורים היא גוף מעין שיפוטי, אבל אני מבקשת לספר את הסיפור.
זהבה גלאון: בוועדת השחרורים נאמר לאסיר שהוא לא ישוחרר משום שבכפר שהוא מתגורר בו, ערב אלנעים, כפר מוכר, אין אפשרות לפקח עליו.
זהבה גלאון: לכן הוא לא שוחרר בשליש.
זהבה גלאון: לא האמנתי למשמע אזניי.
זהבה גלאון: אם יש מצוקה בבתי הסוהר ואסירים ישנים על הרצפה מדוע לא משחררים את האסיר?
זהבה גלאון: בכל זאת שליש הוא הרי הליך מקובל.
זהבה גלאון: לא משחררים משום שאין פיקוח של בתי הסוהר בכפר?
זהבה גלאון: האם הכפר הזה איננו חלק ממדינת ישראל?
זהבה גלאון: זה נשמע לי פשוט לא הגיוני.
דניאל אבידן: האם הנימוק הזה הוצג במסמך כתוב?
דניאל אבידן: הוא לא נשמע לי נכון.
דניאל אבידן: בתקופת השליש גם לא נדרש פיקוח.
דניאל אבידן: בדרך כלל נדרשת התייצבות של האדם אחת לפרק זמן מסוים בתחנות המשטרה.
זהבה גלאון: זה מה שהאסיר אמר לי.
זהבה גלאון: הכול מדבריו.
זהבה גלאון: פניתי לנציבת שירות בתי הסוהר וביקשתי מסמך בכתב.
זהבה גלאון: אם הדברים נכונים, זה נראה לי חמור מאוד.
זהבה גלאון: זהו כפר בדואי ששולח את הבנים שלו לשרת בצה"ל, ויש שם אחוז גבוה מאוד של חיילים שמשרתים בצה"ל.
זהבה גלאון: במקום כזה אין פיקוח?
זהבה גלאון: אין אפשרות לאנשים שיצאו מהכלא להתייצב?
זהבה גלאון: אינני יודעת בגין מה מרצה האסיר הזה עונש.
זהבה גלאון: אבל אם הדברים נכונים, זהו הטיעון לאי-השחרור.
זהבה גלאון: אני מבקשת לקבל משירות בתי הסוהר נתונים כמה אסירים התווספו כתוצאה מהמבצעים "חומת מגן" ו"דרך נחושה", ומדוע יש לחץ שכזה בבתי הסוהר.
זהבה גלאון: תמיד הייתה צפיפות, אבל לדעתי בשנה האחרונה חלה עלייה דרמטית במספר האסירים.
זהבה גלאון: אשמח לקבל נתונים על מספר האסירים שלנו על הרצפה ברצף של זמן, מהשנה שעברה ועד היום, למשל.
זהבה גלאון: איך הגענו למצב ש600- איש לנים על הרצפה?
מרינה סולודקין: חבל שח"כ גלאון לא השתתפה בדיון בוועדת החוקה, חוק ומשפט.
מרינה סולודקין: יו"ר הוועדה ח"כ פינס והשר לביטחון פנים דיברו בנושא זה.
מרינה סולודקין: הנתונים איומים.
מרינה סולודקין: ההסבר היה שעכשיו יש אסירים ביטחוניים וזה זמני.
מרינה סולודקין: אבל אני אמרתי שם שאנחנו רואים את קריסת המערכות: מיליון אנשים הגיעו ארצה, יש בארץ יותר משישה מיליון איש, והמצב בבתי החולים, בבתי הכלא ובמקומות אחרים הוא אותו המצב שהיה קודם.
מרינה סולודקין: יש הזנחה בבניית בתי כלא חדשים.
מרינה סולודקין: בנוגע לאי-שחרור אחרי שני שליש, זה לא המקרה היחיד שבו הנימוקים לאי-השחרור הם מאוד בעייתיים.
מרינה סולודקין: יש עולה חדש שאומרים שהוא מסוכן לעצמו, שיכולים להרוג אותו, ולכן לא ניתן לו שחרור.
מרינה סולודקין: ומה יקרה כשהוא ישלים את התקופה?
מרינה סולודקין: שחרורו לא יסכן אותו אז?
מרינה סולודקין: לא ייתנו לו לצאת מבית הכלא?
מרינה סולודקין: הנימוקים לא כל כך חזקים.
זהבה גלאון: הצבעתי נגד השחרור המוקדם.
זהבה גלאון: אני מתנגדת לו.
נסים זאב: נציג משרד המשפטים איננו נוכח בדיון.
נסים זאב: נשמע את נציגת לשכת עורכי הדין.
תמר פול: אנחנו שותפים לדעתה של ח"כ גלאון ולקריאות שלה.
תמר פול: כבר זמן רב – עברו שנתיים מאז שאני מופיעה בכנסת ופועלת בנושא – אנחנו יודעים על התופעות הללו.
תמר פול: בוועדת חוקה, חוק ומשפט שירות בתי הסוהר והמשרד לביטחון פנים הביאו הצעות לפתרון, למשל אזיקים אלקטרוניים.
תמר פול: במקרה שח"כ גלאון תיארה אפשר להשתמש באמצעי זה.
תמר פול: הרשות לשיקום האסיר טענה שבדיוק למקרים הללו, מקרים שאין אפשרות לפקח על האסיר, יש צורך באזיקים אלקטרוניים.
תמר פול: הבעיה היא שנושא האזיקים האלקטרוניים נתקע במשרד לביטחון פנים.
תמר פול: היו דיונים מתקדמים לקראת הוצאת מכרז, ואיננו יודעים מדוע המכרז לא יצא.
תמר פול: זה היה לפני כשלושה חודשים.
תמר פול: זאת דרך אחת לפתרון.
תמר פול: היא הייתה פותרת את המקרה שתואר.
לעניין תנאי המעצר: אם כן, אנחנו בהחלט שותפים לקריאה לפתור את הבעיה.